钦定古今图书集成/明伦汇编/宫闱典/第116卷 > 高士林
## 钦定古今图书集成/明伦汇编/宫闱典/第116卷 > 高士林

按《宋史外戚传》：“遵惠从侄士林，字才卿，宣仁圣烈皇
后之弟也。累官内殿崇班殿直，英宗书‘谨守法律’四
字诲之曰：‘能此则为良吏矣’。每欲进擢，后屡辞辄止。
喜儒学，涉阅经史，通大义，尤有巧智。尝监扬州召伯
闸，税木旧用火印，士林改刃其印，文凿以为识，尤简
便，傍郡皆效焉。卒赠德州刺史。神宗立，加赠昭德军”
节度使。绍兴初，追封普安郡王。子公纪。